projecte-aina/catalan_government_crawling huggingface dataset:
Nova PROGRAMACIÓ dels Clubs de Lectura.
Club de lectura per als adults amants de la il·lustració.
La caputxeta vermella de Roberto Innocenti, argument i il·lustracions, Aaron Frisch, text.
Els dijous 21 de novembre i 19 de desembre a les 18.30 h
Conduït per Imma Pujol amb la col·laboració de Concepció Gil.
Monstress: Despertar amb guió de Marjorie Liu i dibuix de Sana Takeda
Els dijous 10 d'octubre, 7 de novembre i 12 de desembre a les 17.30 h
En col·laboració amb Deliròpolis.
Garites deshabitades d'Adam Manyé, premi de novel·la Pin i Soler 1996
Ciutat de mal de Jaume C. Pons Alorda, premi de novel·la Pin i Soler 2019
Els escriptors seran amb nosaltres dilluns 28 d'octubre i 25 de novembre a les 18.30 h
En col·laboració amb la Casa de les Lletres.
Club de lectura vinculat al Teatre Nacional de Catalunya i a les obres que s'hi representen.
El dimarts 8 d'octubre, el dilluns 4 de novembre i el dimarts 3 de desembre a les 18.30 h
En col·laboració amb TeclaSmit Teatre.
El lladre de pastissets d'Andrea Camilleri
Els dijous 17 d'octubre, 14 de novembre i 12 de desembre a les 18.30 h
Conduït per l'escriptora, Margarida Aritzeta.
Habitar i construir: ètica per a la ciutat de Richard Sennett
Els dimarts 22 d'octubre i 10 de desembre a les 18.30 h
Conduit pel bibliotecari, Esteve Masalles.
INSCRIPCIONS OBERTES a partir de dijous 19 de setembre a la Biblioteca, i també per correu electrònic a [EMAIL]
Les biblioteques públiques avancem en esdevenir cada cop més espais d'aprenentatge on acompanyem als ciutadans en la seva formació.
Ho fem des d'una formació activa, en col·laboració amb altres agents educatius i culturals.
Aquesta tardor us proposem tallers i activitats culturals de tota mena.
Us oferim tallers bàsics de tauletes, mòbils i les xarxes socials hi seran presents amb un taller de Twitter.
Per als que vulguin conèixer serveis cada vegada més emprats en el món del llibre i de les biblioteques, teniu el taller d'E-biblio i d'Argus.
El creixement personal no hi pot faltar tampoc.
Parlarem de la solitud, l'escolta activa i empatia i Com afrontar les crisis.
Quant a les activitats culturals i literàries, hi haurà xerrades (Economia social i solidària, Malalties minoritàries...), lectures dramatitzades i rutes literàries.
A més a més, continuem també amb els clubs de llengües, de francès i anglès.
Mireu-vos el programa de formació i escolliu!
Les places pels tallers són limitades i heu de fer les inscripcions al taulell número 3 de la planta primera de la Biblioteca; per correu electrònic: [EMAIL] o per telèfon al 977 240 331 i al 977 240 544.
Les xerrades són d'entrada lliure i d'aforament limitat a la sala.
Del 15 al 30 de novembre en horari de la Biblioteca.
150 anys de la taula periòdica dels elements químics".
L'Assemblea General de les Nacions Unides (ONU) ha proclamat el 2019 Any Internacional de la Taula Periòdica dels Elements Químics (AITP 2019), amb l'objectiu de donar a conèixer el paper de la química en la solució de reptes mundials i la seva importància en la vida quotidiana.
El Servei de Biblioteques del Departament de Cultura de la Generalitat, assessorat per la Societat Catalana de la Química (IEC), s'uneixen a la celebració dels cent cinquanta anys del descobriment del sistema periòdic de Dmitri Mendeléiev.
Black discuteixen sobre si la Taula Periòdica és el millor sistema d'ordenació dels elements químics.
En els arguments de defensa de les postures oposades de les dues doctores, es desvetllen alguns dels secrets que s'amaguen darrere dels àtoms i els seus compostos.
En el que sí estan d'acord és que la taula és màgica, i amb ella es pot fer màgia...
Explicació d'alguns dels components químics.
Importància i anècdotes històriques de cada component i la seva vinculació amb la nostra vida quotidiana.
Enrique Gracián és matemàtic i periodista.
És conegut per la seva labor divulgativa en diversos mitjans de comunicació, destacant el seu paper com a subdirector del programa Redes ( RTVE), presentat per Eduard Punset.
Exposició 'Dolors Monserdà' elaborada per Carme Mas i Sofia Esteban.
Fins al 30 de novembre en horari de biblioteca.
Dolors Monserdà (1845-1919) va ser una escriptora total.
Des de la seva condició de dona, en la segona meitat del xix, no era fàcil escriure ni perseverar en la tasca literària.
La seva trajectòria va ser una lluita constant per obrir-se camí i explorar nous horitzons, d'ençà de la publicació del seu primer poema, el 1862.
Poesia, prosa, teatre, periodisme... una intensa activitat literària sempre amb un objectiu:
"Escriure per a la dona i que els meus escrits poguessin ésser-li d'alguna utilitat moral i material, veus aquí els meus ideals literaris."
En la seva etapa de plenitud, Dolors Monserdà es va endinsar en la creació novel·lística, amb les dones com a protagonistes indiscutibles.
L'autora de La Montserrat (1893), La família Asparó (1900), La Fabricanta (1904), La Quitèria (1906) i Maria Glòria (1917) és considerada la primera novel·lista catalana.
Els seus textos programàtics El feminisme a Catalunya (1907) i Estudi Feminista (1909) van representar un punt d'inflexió en la seva vida i en la seva producció.
La darrera etapa de la seva vida va estar marcada per les preocupacions socials amb la creació i gestió d'El Patronat per a les Obreres de l'Agulla, època en què va emergir amb més força el seu discurs social, compendiat en el recull Tasques socials (1916).
Dolors Monserdà va escriure com a dona i per a les dones, amb la voluntat de millorar la seva situació i ho va fer com a poeta, autora teatral, periodista, novel·lista, assagista, biògrafa, conferenciant i activista.
En la celebració de l'Any Dolors Monserdà, en el centenari de la seva mort, farem un recorregut per la vida i l'obra de l'autora tot fent un incís especial amb la seva vinculació amb Josepa Massanés i altres escriptors del Camp de Tarragona.
Exposició Dolors Monserdà, elaborada per Carme Mas i Sofia Esteban.
Dimecres, 23 d'octubre a les 19 h
Conferència Dolors Monserdà, a càrrec de Carme Mas i Sofia Esteban.
100 anys de la mort de l'escriptora i feminista Dolors Monserdà (1845-1919)
3 Sessions: els dimarts 15 d'octubre, 26 de novembre i 10 de desembre a les 18 h.
Per a famílies amb infants de P5 i 1r de Primària.
Des del mes d'octubre fins el mes de desembre la Karme González conduirà un nou club de lectura per a famílies amb infants de 5 i 6 anys titulat " Si us plau, no em molestis més! "
La Karme és narradora i animadora sociocultural, integrant del Col·lectiu Entretes i li agrada cantar i abraçar els arbres...
Sota el títol de cicle "Si us plau, no em molestis més!" viurem situacions del dia a dia que molesten molt als personatges d'aquestes històries que sempre acaben resolent les seves petites diferències i conflictes.
Durant aquestes tres sessions trobarem espais per explicar allò que ens molesta, preocupa i que sovint no expressem en veu alta partint de la lectura en família d'aquests tres àlbums il·lustrats:
La veueta, de Kris di Giacomo i l'il·lustrador Michaël Escoffier.
" Com que no li quedava paper, en Perico va haver de buscar alguna cosa per netejar-se.
I a partir d'aquí van començar els problemes... "
Una història que comença amb una anècdota molt divertida i que aprofita per fer-nos pensar com hem de respectar a l' altre i solucionar els nostres errors.
Un pesat al terrat, de Julian Gouch i les il·lustracions de Jim Field.
Els sorolls ens molesten de diferents maneres, al Conill li molesten moltíssim i no sap que fer per no estar enrabiat tot el dia.
Sort que la seva amiga óssa li donarà un cop de mà i uns consells per viure millor.
Una història molt divertida sobre l'amistat, la saviesa i els sorolls imprevistos.
Lleó contra conill, d'Alex Latimer.
A l'Àfrica un lleó dolent, dolentíssim, tracta malament a tots els animals...
Un petit conillet, arriba per solucionar aquest gran problema, encara que ningú no creu que pugui fer res per aturar el lleó.
Una història que demostrarà que val més la traça que no pas la força.
Dimarts 15 d'octubre a les 18 h
La veueta de Kris di Giacomo, l'il·lustració: Michaël Escoffier.
Un pesat al terrat de Julian Gouch, il·lustració: Jim Field.
Dimarts 10 de desembre a les 18 h
Lleó contra conil l d'Alex Latimer; traducció: Jordi Vidal i Tubau.
Dijous 11 d'abril a les 18.30 h.
Cicle de conferències pianístiques a càrrec de Kiev Portella.
Dimecres 20 de març a les 18 h a la Biblioteca Pública de Tarragona.
Organitza: Ple pel Català al Camp de Tarragona
Activitats literàries i musicals a la Biblioteca Pública de Tarragona.
Divendres 22 de març de les 19 a les 21 hores.
Organitzen: Escola de Lletres de Tarragona, APELLC, Càtedra Baixeras URV, i Biblioteca Pública de Tarragona en el marc del Ple pel Català al Camp de Tarragona.
Dimecres 13 de març a les 19 h.
Conducció de l'acte i selecció de poesies, Magí Sunyer.
Organitzen: Càtedra Baixeras URV, Escola de Lletres de Tarragona, APELLC i Biblioteca Pública de Tarragona en el marc del Ple pel Català al Camp de Tarragona.
Última sessió: dimarts 26 de març a les 17.30 h.
Per a famílies amb infants de P5 i 1r de Primària.
Dimarts 5 de març a les 18.30 h.
Diàleg entre l'autor, Jordi Coca i la psicòloga Anna R. Ximenos.
Organitzen: Biblioteca Pública de Tarragona i Institut Ramon Muntaner, amb el suport de la Fundació Mútua Catalana
Cicle 15 de gener, 80 Anys de la fi de la Guerra Civil.
Amb les veus d'Eva Lluch i Ramon Hernández.
Dramatúrgia de Gerard Vàzquez i muntatge sonor de Francesc Cutillas.
Dimecres 19 de juny a les 19 hores.
En col·laboració amb Òmnium Cultural del Tarragonès.
Doctor en filosofia, pacifista, polític i sacerdot, Lluís Maria Xirinacs (1932-2007) ha estat una figura singular en la història recent del nostre país.
Jordi Lara publica Sis nits d'agost (Edicions de 1984) on explica els darrers dies en la vida de l'activista quan, un sis d'agost de 2007, sortí de Barcelona per pujar a la muntanya i morir-hi tot sol.
Al fil d'aquesta novel·la ens aproximarem a la figura de Xirinacs.
Una novel·la que convida a una reflexió moral i universal sobre allò que ens interroga a tots: la mort, la llibertat individual o el compromís col·lectiu.
Jordi Lara (Vic, 1968) és un dels escriptors més celebrats de la literatura catalana d'avui.
Ha publicat Papallones i roelles (2005), Una màquina d'espavilar ocells de nit (2008) i el recull de contes Mística conilla (2016) (Premi Crítica Serra d'Or de Narració 2017).
El 2012 va escriure i dirigir el llargmetratge de ficció Ventre blanc.
La seva obra s'ha expressat també en el camp de la videopoesia.
Presentarà l'acte Concepció Benet, professora de llengua i literatura catalanes.
Dilluns 11 de febrer a les 18.30 h a la Secció Local.
Acte d'homenatge a Joan Amades, el nostre més gran folklorista, autor del Costumari Català, gegantina edició de 5.000 pàgines, on, dia a dia, durant el curs d'un any, recull les més antigues costums i creences dels catalans que, sense la seva incansable tasca de recerca, ja haurien caigut en l'oblit.
A ell es deu també un extraordinari recull de rondalles, una de les quals, L'Amic de la Mort, ha estat portada al cinema.
Durant la sessió es projectarà aquest film, i també Estimat Amades, un documental de Raül Contel (que presentarà l'acte), sobre la vida i l'obra de Joan Amades, justament quan fa 60 anys de la seva mort.
Com ell diria amb el seu característic gest: BENVINGUTS!
Raül Contel és director i divulgador cinematogràfic.
Contel ha aconseguit diversos premis en el camp del curtmetratge.
Al 1990 va estrenar l'obra teatral infantil Contes per a garrinets.
També ha impartit cursos d'iniciació al llenguatge cinematogràfic en diferents centres docents i ha estat articulista cinematogràfic.
Va ser un dels 15 fundadors del Col·legi de Directors de Cinema de Catalunya.
El desembre de 2018 ha estat guardonat amb la Medalla d'Or que concedeix l'entitat cinematogràfica UNICA ( Union Internationale du Cinéma ) pel seu treball de divulgació.
Dimecres 20 de febrer a les 19 h.
Conferència a càrrec de Neus Roig.
Cicle 15 de gener, 80 Anys de la fi de la Guerra Civil.
Activitats programades del 15 de gener al 28 de març de 2019
El 15 de gener d'enguany es commemoren els 80 anys de la fi de la guerra civil a Tarragona.
El Servei d'Arxiu i Documentació Municipal de l'Ajuntament coordina diferents institucions i entitats culturals en un programa d'actes per donar a conèixer els antecedents, el desenvolupament i els efectes posteriors del conflicte bèl·lic a la ciutat.
Del 15 de gener al 28 de març febrer s'han programat fins a 40 actes diferents amb l'objectiu de difondre la història, rebutjar la irracionalitat de les guerres i valorar la convivència democràtica i pacífica.
El programa s'iniciarà el dia 15 amb la projecció del documental L'ocupació de l'exèrcit franquista del Camp de Tarragona, ara fa 80 anys, del programa "Tremolors" produït per TAC12.
La programació continuarà amb 6 exposicions, com la de Robert Capa en color, la de Walter Reuter, fotografia a la Guerra Civil espanyola i la instal·lació fotogràfica 13 Banderes fosques.
La Sala Trono presentarà l'obra de teatre Et vindré a tapar i el col·lectiu TeclaSmit també interpretarà diferents escenes al voltant dels conflictes bèl·lics.
D'altra banda, la Capsa de Música tornarà a ser l'escenari de la Taberna Republicana.
Els actes es complementen amb 5 visites guiades als diferents espais de la guerra civil, la repressió franquista i l'urbanisme de postguerra, 11 conferències, 3 cursos i tallers, 4 presentacions de publicacions i 2 projeccions de pel·lícules.
La Biblioteca Pública de Tarragona col·labora en diversos actes.
Dimarts 22 de gener, a les 19 h a la Biblioteca
Taula rodona Recuperem la memòria, amb la participació d'Esther Ferré, Tecla Martorell i Montse Sans.
Dissabte 2 de febrer, a les 11 h a Ajuntament de Tarragona, plaça de la Font, 1
Visita guiada Els espais de la memòria de Tarragona (refugi antiaeri, Antiga Audiència i Presó de Pilats), a càrrec d'Esther Ferré, psicopedagoga del CRP del Tarragonès i coordinadora de la ruta; Jordi Piqué i Francesc X. Tolosana.
Dijous 7 de febrer i dijous 7 de març, a les 17.30 h a la Biblioteca
La memòria històrica al còmic, conduït per Emili Samper.
Dissabte 16 de febrer i dissabte 16 de març, a les 12.15 h a la Biblioteca
Club de lectura en italià Leggere per non dimenticarci, conduït per Gianni Sarno.
Dimecres 20 de febrer, a les 19 h a la Biblioteca
Conferència La desaparició forçada de menors a Tarragona durant el franquisme i la democràcia, a càrrec de Neus
Roig, doctora en Ciències Humanes i Socials i antropòloga.
Divendres 1 de març, a les 19 h a la Biblioteca
Radioteatre escènic Ja no tenen odi, ja no tenen rancor de la Companyia Veus Humanes, sobre les víctimes de la Guerra Civil espanyola.
Dijous 14 de febrer a les 17.30 h a la Sala Infantil: TEATRE D'OMBRES XINESES.
L'Any Nou Xinès és la festivitat més important i tradicional del calendari xinès i el seu inici varia cada any perquè es regeix pels cicles lunars: l'arribada de la segona lluna nova després del solstici d'hivern dóna pas a l'Any Nou, que en general es mou entre el 21 de gener i 21 de febrer.
La seva celebració s'estén a altres pobles influïts per la seva cultura com coreans, japonesos o vietnamites.
L'any 2019 és l'any del Porc i comença el 5 de febrer de 2018 fins al 20 de gener de 2020.
El Porc és el dotzè signe del zodíac xinès (Rata, Búfal, Tigre, Conill, Drac, Serp, Cavall, Cabra, Mico, Gall, Gos, Porc).
La Biblioteca Pública de Tarragona s'hi suma per tercer any de la mà de l'Associació d'Estudiants i investigadors Xinesos de Tarragona, l'Aula de Xinès a Tarragona de l'Associació de Dones Xineses de Catalunya i el Centre d'Estudis Hispànics de la URV, i s'adreça a tots els públics, petits i grans, amb l'objectiu de descobrir de primera mà una de les cultures més mil·lenàries.
Dimarts 29 de gener a les 19 h a la Secció local
XERRADA: Cinc mil·lenis dels caracters xinesos.
Coneixerem l'evolució, formació i nomes d'escriptura dels caracters xinesos.
N'aprendrem també a escriure'n alguns en la forma tradicional.
Dimecres 30 de gener a les 19 h a la Secció Local
XERRADA: La cultura i la cerimònia del te xinès.
Es degustaran diferents varietats de tè xinès.
TALLER Juguem amb els palets xinesos
Dimecres 6 de febrer a les 19 h a Secció Local
XERRADA: La cultura dels bastonets xinesos
Coneixerem la seva història, l'ús i les normes d'etiqueta i protocol.
Dijous 7 de febrer a les 17.30 h a la Sala Infantil
L'HORA DEL CONTE + TALLER El drac xinès i la dansa del drac
Descobriu la veritable història del drac xinès i creem tots junts un drac gegant per a fer la dansa del drac.
Dijous, 14 de febrer a les 17.30 h a la Sala Infantil
Organitza: Biblioteca Pública de Tarragona.
Associació d'Estudiants i Investigadors Xinesos de Tarragona i Aula de Xinès a Tarragona de l'Associació de Dones Xineses de Catalunya.
Col·labora: Centre d'Estudis Hispànics de la URV.
A càrrec de Neus Roig, doctora en Ciències Humanes i Socials i antropòloga.
Dimecres 20 de febrer, a les 19 h a la Biblioteca.
El final de la Guerra va suposar a Tarragona l'entrada de les tropes franquistes i per tant el començament de les detencions cap a la presó de Pilats de tota aquella persona que va ser denunciada de ser republicana o roja.
Jo us parlaré de les dones, de les dones que van entrar a la presó per ser dones, filles, mares.. de republicans o per pertinença a algun partit o sindicat no autoritzat pel bàndol nacional.
La repressió a les dones no va acabar amb els empresonaments.
El canvi d'ideologia i el primer tractat internacional signat per Franco al 1953 (Concordat amb la Santa Seu), va condicionar que tota dona fos vista com "àngel o prostituta".
Que fes cas als pares i a la església si era soltera o al marit i a la església si era casada.
Si no feia cas, tot tipus de repressió reeducativa li podia ser aplicada.
La Església va decidir que les mares solteres no eren dignes de criar als seus fills i per tant forçaven l'abandonament dels nadons per ingressar-los a institucions o donar-los en adopció a famílies afins al regim franquista, que alhora condemnava a les famílies sense fills.
Aquets fets van condicionar la demanda de nadons per part de famílies que no en podien tindre.
L'oferta, amb el pas del temps anava minvant.
La solució va ser el robatori de nadons dient a les seves mares i familiars que el seu fill o filla havia mort i per altra banda "naixia" d'una mare que havia passat l'embaràs de coixins disposada a parir tants diners com li fossin demanats per tal de poder sortir de l'hospital amb el "seu bebè als braços".
Aquesta pràctica va continuar fins ben entrada la democràcia i ja no eren només mares solteres les que "produïen fills", sinó qualsevol dona que entres a parir a un hospital en un moment en que un metge, una monja o algú relacionat amb el seu equip tingués la demanda per part d'una família recomanada.
Neus Roig és doctora en Ciències Humanes i Socials i antropòloga.
Està especialitzada en l'estudi de l'estructura política, social i religiosa que va fomentar el robatori de nadons durant la dictadura i part de la democràcia espanyola.
Actualment presideix l' Observatori de les Desaparicions Forçades de Menors (ODFM), presentat a la Universitat Rovira i Virgili de Tarragona l'octubre de 2016, i forma part de la Càtedra Interuniversitària de Memòria Democràtica de la Comunitat Valenciana.
És autora del llibre publicat al 2018 No llores que vas a ser feliz.
Més informació sobre el cicle 15 de gener, 80 Anys de la fi de la Guerra Civil a Tarragona.
Aquest 2019 la Biblioteca renova el Servei d'Internet i Ofimàtica amb nous equipaments i noves prestacions.
Servei d'Accés a Internet i Ofimàtica
Actualment la Biblioteca disposa de 22 ordinadors per accedir al Servei d'Internet i Ofimàtica.
Un servei gratuït pensat per a la recerca d'informació amb finalitats culturals, d'investigació i de consulta en general.
S'han modernitzat els equipaments i s'han millorat les prestacions:
Per accedir al servei és imprescindible disposar del carnet de biblioteca (qualsevol de la Xarxa de Lectura Pública) i el DNI.
Com a novetat, el PIN assignat (que us facilitaran des del taulell de préstec de la Planta Baixa), és el mateix per accedir a diferents serveis com són l'espai personal del Catàleg Argus i el servei de préstec digital e-Biblio.
La Sala Infantil disposa de 2 ordinadors amb accés a Internet i Ofimàtica.
Els infants menors de 12 anys han de complimentar una autorització que us facilitarem al taulell de préstec quan sol·liciteu la contrasenya.
El temps de connexió és de 30 minuts.
Volem que els nostres lectors llegeixin més i millor!
Des de la Sala infantil i des de la Secció Jove treballem cada dia per orientar als nostres lectors i lectores cap a la lectura més adequada.
Periòdicament elaborem guies de lectura, temàtiques i de novetats, que us poden ser útils per a estar al dia de les darreres adquisicions i conèixer més el nostre fons.
Per als infants trobareu guies temàtiques de cinema infantil (pel·lícules premiades, directors de cinema, novetats... ), de contes al voltant de temes propers als infants i les famílies (coeducació, com afrontar el dol...), recomanacions lectores per a encomanar el gust de llegir i moltes més.
Per als joves periòdicament elaborem guies de les novetats juvenils i al voltant de diferents gèneres literaris: poesia, literatura fantàstica...
I recordeu que els bibliotecaris són els professionals que us poden orientar a trobar aquella lectura que cerqueu.
Dimarts 12 de març a les 18 h per a famílies amb infants fins a 8 anys
La Fundació ASPASIM d'atenció a la discapacitat psíquica, amb seu a Vallvidrera, visita per primera vegada la Biblioteca Pública de Tarragona amb un projecte que sota el nom: El Botó Màgic explica contes tradicionals catalans a les escoles i biblioteques acompanyats de música i cançons populars.
El Botó Màgic és un grup de narradors de referència de contes i espectacles inclusius format per persones amb i sense diversitat funcional que expliquen contes als infants.
La segona setmana del mes de març comencen la seva gira per escoles de Tarragona ciutat i alguns pobles de la rodalia i faran parada a la Biblioteca amb el seu espectacle " El cargol i l'herba de poniol ".
L'objectiu d'aquest projecte és afavorir la inclusió de les persones amb diversitat funcional dels Serveis de Teràpia Ocupacional d'ASPASIM, i posar-los en contacte amb els infants de diferents llocs del país.
Si voleu començar a fer boca us animem a escoltar aquí la cançó en llengua de signes catalana del Botó Màgic, la cancó "Sóc un cuiner " del conte Sopa de pedres i moltes més que trobareu a la xarxa.
A la Biblioteca hi trobareu una exposició, a partir de la guia El calaix de la diversitat publicada pel Servei de Biblioteques del Departament de Cultura, amb una selecció de recursos adaptats per infants, joves i adults amb discapacitats (físiques, intel·lectuals, sensorials, psíquiques) i també còmics, pel·lícules i llibres on el protagonista té alguna discapacitat.
Aquest 2019 la Biblioteca amplia els seus serveis d'accés a les tecnologies.
Nou Servei de préstec de carregadors per a telèfons mòbils
La Biblioteca posa a la vostra disposició un nou servei de préstec de carregadors per a telèfons mòbils.
Es tracta de 10 bateries individuals MiniBatt amb cable de càrrega integrat per a telèfons ANDROID i IPHONE homologats.
El préstec es realitza al taulell de la primera planta i és indispensable portar el carnet de biblioteca i el DNI.
Una manera fàcil i còmode de carregar la bateria del telèfon mòbil mentre utilitzes els serveis de la Biblioteca.